On this Wikimedia Incubator the language links are at the top of the page across from the article title. Go to top.
दरेक जीव यातना,दुख्ख भोगतना आत्मो,पिशाच्च,प्राणी,मनीस आनी देव ह्या पाण्च योनींत जल्म घेता.बोधिसत्व पयल्यो दोन योनी सोडून फुडल्या तीन योनींत जल्म घेता. बौद्ध धर्माच्या प्रसाराखातीर बुद्धाच्या अनुयायांनी जातजकथांचो उपेग केलो.'सध्दर्मपुंडरीक'ह्या ग्रंथांत तसो उल्लेख मेळटा.आशिया खंडांतल्या बौद्ध धर्म प्रसाराखातीर जातककथांचो वांटो म्हत्वाचो थारला.इराण,अरबस्तान ह्या मार्गान ह्यो कथा युरोपांतूय पावल्यात.ब्रह्मदेश,सयाम,सिलोन,तिबेट,मंगोलिया,जपान ह्या देशांतूय जातक कथा पावल्यात.लॅटीन,फ्रेंच,इटालियन ,स्पॅनीश,जर्मन,इंग्लीश,स्वीडीश,डच ह्या भाशांत जातककथांचे अणकार जाल्यात.वानरिन्द जातक,विळारक्त जातक सहिच्चम जातक,संसुमार जातक,संधिभेद जातक ह्यो पशूवर्गांतल्यो जातककथा खूब तोलामोलाच्यो आसून तांचो परदेशांतूय प्रसार जाला. बौद्ध धर्मांतले हीनयान आनी मद्दयान ह्या दोनूय संप्रदायांनी जातककथांविशीं आदर बाळगिला.सातव्या शेंकड्यांत जपानांत उद्याक आयिल्लो,बौद्ध धर्मांतल्या महायान पंथाचो फांटो,झेन पंथ हाचो भ्जार ह्या जातककथांचेरूच आसा. जाताककथा ह्यो संवसारांतल्या कथा साहित्याचें मूळ आसा, अशें बेनफेअ ह्या जर्मनी पंडीतान म्हळां.एका इटालियन विद्धानान संदबादच्यो सफरी आनी अरेबियन नाइटस हांचें मूळस्थान जातककथाच आसात,अशें सिध्द केलां.'जातकटठवण्णना' ह्या ग्रंथांचे रोमन लिपींतले संपादन व्ही.फाउसबोल युरोपीय विद्धानान केलां.हें लिखाण स खंडांत उजवाडाक आयलां.(१८७७-९७).ह्या ग्रंथांचो सातवो खंड वळेरेचो आसून ती वळेरी डी.अॅंडरसन हाणें तयार केल्या.ह्या गेअथांचो जायत्या लेखकांनी केल्लो इंग्लीश अणकार ई.बी.कॉवेल हाणें संपादित केला (तीन खंड,१९४६).मराठींत चिं.वि.जोशी,आचार्य धर्मानंद कोसंबी आनी दुर्गा भागवत हांणी जातककथांचे अणकार केल्यात.
Retrieved from "https://incubator.wikimedia.org/w/index.php?title=User:Cliffa_fernandes&oldid=1565892"
This page was last edited on 30 November 2013, at 08:42.
Text is available under the Creative Commons Attribution-ShareAlike License; additional terms may apply. See Terms of Use for details.
